b'\n_START_ARTICLE_\nPolno ob\xc4\x8destvo\n_START_SECTION_\nKatoli\xc5\xa1tvo\n_START_PARAGRAPH_\nRimskokatoli\xc5\xa1ka cerkev in katoli\xc5\xa1ke Cerkve vzhodnega obreda sestavljajo skupino Cerkva, ki so med seboj v polnem ob\xc4\x8destvu. To skupino imenujemo katoli\xc5\xa1tvo ali katoli\xc5\xa1ke Cerkve, v\xc4\x8dasih tudi v ednini: Katoli\xc5\xa1ka Cerkev._NEWLINE_Rimskokatoli\xc5\xa1ka cerkev je le v delnem ob\xc4\x8destvu s prvoslavnimi in protestantskimi Cerkvami. Katekizem Katoli\xc5\xa1ke Cerkve (Kompendij - glej: 836-838) pravi:_NEWLINE_Vsi ljudje na razli\xc4\x8dne na\xc4\x8dine pripadajo ali so naravnani h katoli\xc5\xa1ki edinosti bo\xc5\xbejega ljudstva. V katoli\xc5\xa1ko Cerkev je popolnoma v\xc4\x8dlenjen tisti, ki je, obdarjen s Svetim Duhom, povezan z njo z vezmi veroizpovedi, zakramentov in cerkvenega vodstva ter ob\xc4\x8destva. Kr\xc5\xa1\xc4\x8deni, ki ne uresni\xc4\x8dujejo v polnosti te katoli\xc5\xa1ke edinosti, so v nekem, \xc4\x8deprav nepopolnem ob\xc4\x8destvu s katoli\xc5\xa1ko Cerkvijo._NEWLINE_Pape\xc5\xbe Janez Pavel II. je v okro\xc5\xbenici Ut Unum Sint zapisal:_NEWLINE_Ekumenizem je usmerjen ravno v to, da bi nepopolno ob\xc4\x8destvo med kristjani prerastlo v polno ob\xc4\x8destvo._NEWLINE_Cerkveno pravo prepoveduje katoli\xc5\xa1kim duhovnikom, da bi slavili evharisti\xc4\x8dno daritev skupaj z duhovniki Cerkva, ki niso v polnem ob\xc4\x8destvu s katoli\xc5\xa1ko Cerkvijo.'